Müqəddəs Tomas Akvinas Pontifik Universiteti

**Müqəddəs Tomas Akvinski Pontifik Universiteti** İtaliyanın Roma şəhərinin tarixi mərkəzində yerləşən papa universitetdir. Universitet Ancelikus adlı şəxsin adlı ilə həmçinin Ancelikus da adlanır. Ancelikus Dominikan Ordeni tərəfindən idarə olunur, həmçinin ordenin Tomas Akvinski təlimi əsasında teologiya və fəlsəfə sahəsində mərkəzi təhsil müəssisəsidir.

Universitet həm qız, həm oğlan tələbələr üçün açıqdır və teologiya, fəlsəfə, kanon hüququ və sosial elmlər sahələrində həm bakalavr, həm də magistr dərəcələri təklif edir. Həmçinin əlaqəli sahələrdə sertifikat və diplom proqramları mövcuddur. Kurslar əsasən italyan, bəzi kurslar isə ingilis dilində keçirilir. MTAPU-da həm ruhanilər, həm də din xadimləri işləyir və universitet bütün dünyadan gələn dini tələbələrə xidmət göstərir.

## Tarixi
Ancelikus öz köklərini Dominikanların həqiqəti öyrənmək və öyrətmək missiyasından götürür. Bu missiya ordenin şüarı olan "Veritas" (Həqiqət) ilə ifadə olunur. Dominikan apostolunun fərqli pedaqoji xarakteri, 1214-cü ildə ordenin qurucusu Müqəddəs Dominik de Quzman tərəfindən nəzərdə tutulduğu kimi, "kilsə tərəfindən akademik missiya ilə təsis edilmiş ilk orden" bu şüarla qısaca ifadə olunur: düşünmək və düşüncənin nəticələrini başqalarına çatdırmaq.

Papa III Honorius 1216-cı ilin dekabrında və 1217-ci ilin yanvarında "Təbliğçilər Ordeni"ni təsdiqlədi. 21 yanvar 1217-ci ildə papa tərəfindən verilən əvvəllər yerli yepiskop səlahiyyətindən asılı olan universal təbliğat hüququ verərək ordenin pedaqoji missiyasını təsdiqlədi.

### Orta əsrlərdə yaranması (1222): Santa Sabina tədris mərkəzi
Müqəddəs Dominik 1217-ci ildə Parisdəki Müqəddəs Jak monastırında, 1218-ci ildə Bolonyada, 1220-ci ildə Palensiya və Monpelyedə və 1221-ci ildə ölümündən əvvəl Oksfordda ordenin ilk təhsil və təbliğə yönəlmiş prioritetlər yaratmışdır. 1219-cu ildə Papa Honorius III Dominik və yoldaşlarını qədim Roma bazilikası Santa Sabinada yerləşməyə dəvət etmiş, onlar bunu 1220-ci ilin əvvəllərində həyata keçirmişlər. Ancelikusa çevriləcək Dominikan təhsil mərzəzinin rəsmi əsası isə 5 iyun 1222-ci ildə Papa Honorius III tərəfindən Santa Sabina kompleksi Vaizlər Ordeninə hüquqi olaraq təhvil verildikdə qoyuldu.

Polşalı Müqəddəs Hiasint və onun yoldaşları B. Çeslav, Almaniyalı Herman və Moraviyalı Henri "müqəddəs elmlərin çiçəkləndiyi" Santa Sabina təhsil mərkəzində təhsil alan ilk insanlardan idilər.

Santa Sabina tədris mərkəzi yarandığı gündən etibarən üzvləri arasından tez-tez papa ilahiyyatçıları yetişdirilməsində xüsusi rol oynamışdır. 1218-ci ildə təsis edildiyi gündən bəri "Müqəddəs Sarayın Ağası" vəzifəsi həmişə Vaizlər Ordeninin rahibinə həvalə edilmişdir. 1218-ci ildə Müqəddəs Dominik Papa III Honorius tərəfindən ilk Müqəddəs Sarayın ağası təyin edilmişdir. 1246-cı ildə Papa IV İnnokenti Annibaldo deqli Annibaldini (təxminən 1220–1272) Müqəddəs Dominik və Bartolomeo di Breqanzedən sonra Müqəddəs Sarayın üçüncü ağası təyin etmişdir. Annibaldi ilk təhsilini Santa Sabina tədris mərkəzində başa vurmuş, daha sonra Parisdəki tədris mərkəzinə göndərilmişdir. Akvinas 1265-ci ildə Santa Sabina tədris mərkəzində rəhbərliyi dövründə yazdığı "Katena aurea" əsərini Annibaldiyə həsr etmişdir.

## Reytinqi
Ancelikus dünyanın dini xadim yetişdirən universitetlərindən biridir. Xüsusilə, "xristian vəhyini və Kilsənin evangelik missiyası ilə əlaqəli fənləri" öyrədir.

Geniş spektrli fənləri əhatə edən dünyəvi və ya digər katolik universitetlərindən fərqli olaraq, kilsə və ya pontifik universitetləri "adətən üç əsas kilsə fakültəsindən, ilahiyyat, fəlsəfə və kanon hüququndan" ibarətdir. Hazırkı beynəlxalq keyfiyyət reytinq xidmətləri pontifik universitetləri üçün reytinqlərə malik deyil.

19 sentyabr 2003-cü ildən etibarən Müqəddəs Tomas Akvinas Pontifik Universiteti Bolonya prosesində iştirak edir. Bu proses Avropa ölkələri arasında ali təhsildə müqayisə oluna bilən keyfiyyət standartlarını inkişaf etdirməyi hədəfləyən görüşlər və razılaşmalar silsiləsidir. Həmçinin, universitet "Boloniya İzləmə Qrupu"nda da təmsil olunur.

## İstinadlar